Publication: Magyar Közlöny
Issue: MK-2010-90 (Year: 2010, Number: 90)
Era: contemporary
Section: a jogszabály alkalmazására való felkészülési idõ elégtelensége [28/1992. (IV. 30.) AB határozat, ABH 1992, 155, 157,],
Paragraph Index: 121

(1) bekezdésébe foglalt jogállamisággal is ellentétes. Az indítványozó külön is felhívta a Szövmód. tv. 56/F. § (1) bekezdését, amely – véleménye szerint – a szövetkezeti tagokat érintõen egyértelmûen hátrányosabb szabályokat kíván visszamenõlegesen érvényesíteni. A Szövmód. tv. 56/F. § (1) bekezdése kimondja, hogy az Mt. 79. § (5) bekezdése, 130–131. §-a és 151. § (4) bekezdése nem alkalmazható. Az Mt. 79. § (5) bekezdése értelmében a határozott idõre szóló munkaviszony idõtartama az öt évet nem haladhatja meg. A Szövmód. tv. azzal, hogy e szabályt kiveszi az alkalmazandó rendelkezések közül, a munkavállaló számára egyértelmûen hátrányosabb helyzetet teremt. Az Mt. 130–131. §-ai a munkaviszonyhoz kapcsolódó rendes szabadságot szabályozzák. A Szövmód. tv. 56/F. § (1) bekezdése következtében az iskolaszövetkezeten keresztül meg valósuló munkavégzés során rendes szabadság kiadására nincs lehetõség. Az iskolaszövetkezet keretében meg valósuló munkavégzés tanulói vagy hallgatói jogviszony mellett történik, így a munkavégzésre vonatkozó szabályok eltér(het)nek az általános rendelkezésektõl. A rendes szabadság teljes kizárása azonban mindenképpen hátrányos helyzetet teremt. Végül a Szövmód. tv. 56/F. § (1) bekezdése kizárja az Mt. 151. § (4) bekezdésének is az alkalmazhatóságát. Az Mt. e rendelkezése értelmében: „A munkavállalót, ha a munkáltató mûködési körében felmerült okból nem tud munkát végezni, az e miatt kiesett munkaidõre (állásidõ) személyi alapbére illeti meg.”. Nyilván való, hogy iskolaszövetkezeti tagként történõ munkavégzésnél is fontos garanciának tekinthetõ az Mt. e szabálya, az állásidõre vonatkozó rendelkezés hiányában a munkavállaló hátrányos helyzetbe kerül. Az Alkotmánybíróság megítélése szerint – figyelembe véve a jogszabályok hatálybalépését illetõen ismertetett alkotmánybírósági gyakorlatot – a Szövmód. tv. 56/F. §-ának hatályba léptetésénél még a kihirdetés és hatálybalépés esetleges egybeesése is alkotmányossági aggályt vetne fel az új jogi helyzethez való felkészülést illetõen. Ezen szabályok visszamenõleges hatálybaléptetése azonban – azaz a Szövmód. tv. 3. §-ában foglalt rendelkezés – az Alkotmány 2. § (1) bekezdésébõl eredõ jogbiztonságot súlyosan sérti. Minderre tekintettel az Alkotmánybíróság megállapította, hogy a Szövmód. tv. 3. §-a alkotmányellenes. Az Alkotmánybíróság határozatának a ben való közzétételét az alkotmányellenesség megállapítására tekintettel rendelte el. Budapest, 2010. június 1. Dr. Paczolay Péter s. k., az Alkotmánybíróság elnöke Dr. Balogh Elemér s. k., Dr. Bragyova András s. k., alkotmánybíró alkotmánybíró Dr. Holló András s. k., Dr. Kiss László s. k., elõadó alkotmánybíró alkotmánybíró Dr. Kovács Péter s. k., Dr. Lenkovics Barnabás s. k., alkotmánybíró alkotmánybíró Dr. Lévay Miklós s. k., Dr. Trócsányi László s. k., alkotmánybíró alkotmánybíró Alkotmánybírósági ügyszám: 488/A/2010.

Source: https://magyarkozlony.hu/hivatalos-lapok/331c6a59aaa904b86244a8d4571db85c9c66080f/dokumentumok/b504f72b83b7cb61c4281196a4be55b8eb8f7c11/letoltes